Zbirka zadataka iz Računovodstva

za 2017/2018 god.

## Primjer broj 1

### 1-1:Osniva se trgovačko preduzeće „XYZ“. Vlasnik preduzeća je Ognjen Ognjenović. Evidentirati nastale transakcije u januaru mjesecu koristeći prostu računovodstvenu jednakost (S=K+O):

**Datum:**  **Poslovne transakcije:**

01.01. Osnivač je otvorio račun kod poslovne banke i uplatio na ime osnivačkog uloga 5.000€ na tekući račun (izvod br.1).

01.01. Osnivač je u obliku stvari unio mašinu u vrijednosti 2.000€, građevinske objekte u vrijednosti 4.000€ i zemljište u vrijednosti 2.000€ (statut), sa namjerom da ih koristi u dužem vremenskom periodu za obavljanje osnovne djelatnosti.

02.01. Primili smo fakturu br.3 i prijemnicu br.3/1 za kupljenu robu u vrijednosti od 3.000€ od trgovinskog preduzeća“ Tradeplus“.

05.01. Na osnovu ugovoru o korišćenju kratkoročnih kredita poslovna banka je uplatila na tekući račun preduzeća 2.000€ (izvod br.2)

06.01. Prema izvodu poslovne banke isplaćena je faktura br.3 preko tekućeg računa preduzeća (izvod br.3)

07.01. U sporazumu sa bankom 1.000€ kratkoročnog kredita je pretvoreno u dugoročni kredit (odluka i ugovor)

08.01. Osnivač je povukao ulog u visini od 500€ (izvod br.4)

09.01. Na osnovu naloga za isplatu podigli smo 500€ za potrebe blagajne (izvod br.5, blagajnička uplatnica)

1. Utvrditi visinu bruto i neto imovine datog preduzeća na dan 05.01. i na dan 09.01.
2. Koje poslovne promjene su dovele do povećanja bruto imovine, a koje do povećanja neto imovine?
3. Koje poslovne promjene su dovele do smanjenja bruto imovine, a koje do smanjenja neto imovine?
4. Sastaviti Bilans stanja- Izvještaj o finansijskom položaj na dan 09.01.

**1-2:**U trgovačkom preduzeću „XYZ“ nastale su sljedeće promjene u periodu od 10.01. do 16.01.20xx. Koristeći proširenu računovodstvenu jednakost **(S+R=K+P+O)** evidentirati poslovne transakcije

|  |  |
| --- | --- |
| **Datum** | **Poslovne transakcije** |
| 10.01. | Po profakturi preduzeće je unaprijed platilo 200€ za nabavku materijala, koji će se isporučiti za 15 dana. |
| 11.01. | Prema fakturi br.1 preduzeće je prodalo 1/2 robu preduzeću ″Montri″ čija je prodajna vrijednost 2.000€. Nabavna vrijednost po otpremnici je 1.500€. Rok plaćanja fakture je 5 dana. |
| 13.01. | Preduzeće je donijelo odluku da proda jednu parcelu zemljišta čija je knjigovodstvena vrijednost 1.000€. Zemljište je prodato po prodajnoj vrijednosti 2.000€ ( faktura br.2). |
| 16.01. | Preduzeće ″Montri″ nije platilo fakturu br.3 u predviđenom roku, pa mu zaračunavamo zateznu kamatu u iznosu od 50€ . |

1. Sastaviti Bilans uspjeha (Izvještaj o ukupnom rezultatu) za period od 01.01. do 16.01 i Bilans stanja ( Izvještaj o finansijskom položaj) na dan 16.01.t.g.
2. Navedite sve izdatke i rashode koje je preduzeće imalo u datom periodu?
3. Utvrdite uspješnost poslovanja preduzeća za obračunski period od 01.01. do 16.01.?
4. Koje poslovne promjene iz primjera I i II dovode do povećanja aktive i pasive za isti iznos, a koje do promjene strukture pasive datog preduzeća?

**1-3: Koja od sljedećih stavki je pogrešno klasifikovana:**

|  |  |  |  |
| --- | --- | --- | --- |
| Imovina | Obaveze | Prihodi | Rashodi |
| Tekući račun | Krediti od banke | Prihodi od zakupnina | Manjkovi |
| Zemljište | Dugoročni plasmani | Nabavna vrijednost prodate robe | Gubici od prodaje imovine |
| Zgrade | Mašine | Rashodi kamata | Negativne kursne razlike |
| Zalihe | Kupci | Dobici od prodaje imovine |  |
| Obaveze za porez na dobit | Dobavljači | Prihodi od prodaje robe |  |

### 1-4:

### a) Na osnovu računovodstvene jednakosti izračunati tražene podatke u tabeli za četiri kompanije i odgovoriti na pitanja:

|  |  |  |  |  |  |
| --- | --- | --- | --- | --- | --- |
| Preduzece | Osnovni kapital | Finansijski rezultat | Prihodi | Obaveze | Sredstva  (?) |
| A | 40.000 | 9.000 | 24.000 | 1.000 |  |
| B | 50.000 | 15.000 | 36.000 | 25.000 |  |
| C | 80.000 | (8.000) | 54.000 | 0 |  |
| D | 90.000 | (20.000) | 74.000 | 27.000 |  |

1. Koliko iznosi ukupni kapital preduzeća A?\_\_\_\_\_\_\_\_\_\_\_\_

2.Koliko iznosi bruto imovina, a koliko neto imovina preduzeća C? \_\_\_\_\_\_\_

3.Koliko iznose ukupni rashodi preduzeća D?\_\_\_\_\_\_\_\_\_\_\_\_\_

b)Izvršiti potrebne korekcije kako biste dobili ispravan Bilans stanja (Izvještaj o finansijskoj poziciji) u pogledu strukture bilansnih pozicija, a zatim izvršiti klasifikaciju bilansnih pozicija prema roku vezanosti (sredstva) i prema ročnosti (kapital i obaveze).

**Bilans stanja na dan 01.01. t.g.**

|  |  |
| --- | --- |
| **Aktiva** | **Pasiva** |
| Nekretnine, oprema i postrojenja | Kapital |
| Poslovni prihodi | Dugoročna ulaganja |
| Dugoročni krediti | Poslovni rashodi |
| Primljeni avansi | Dobavljači |
| Potraživanja po osnovu kamata | Obračunate obaveze (PVR) |
| Zalihe | Kupci |
| Rezerve | Obaveze po osnovu poreza |
| Dati avansi za obrtna sredstva | Obaveze po osnovu kamata |
| Gotovina | Kratkoročni krediti |
| **Ukupna aktiva** | **Ukupna pasiva** |